2017. NOVEMBER 27.
Jól van.
Őfelsége és Meghan Markle, gratulálunk mindkettőjüknek.
Köszönjük.
Kezdhetnénk az eljegyzés pillanatával?
Mikor történt? Hogyan történt?
Néhány héttel ezelőtt történt.
A hónap elején. Itt, a házunkban.
Az eljegyzési interjú…
Megrendezett valóságshow volt, igen.
Be volt gyakorolva a dolog.
Ott voltunk odakint a sajtóval, aztán egyből bementünk,
levettük a kabátot, és jött az interjú.
Tehát az egész ugyanakkor történt.
NAGY AZ ÖRÖM
Sok szív tört össze ma reggel világszerte,
mert a királyi család talán legnépszerűbb tagja…
- Hivatalos a hír…. - Boldog…
- Harry herceg és Meghan Markle… - A reakció jelenleg…
A Buckingham-palota büszkén jelenti be
Harry herceg és Meghan Markle eljegyzését.
Isten óvja a királynőt!
Akkor felkészítettek, hogy mik lesznek a kérdések?
Vagy hogy volt?
Igen. Meg hogy mik lesznek, például látni akarták a gyűrűt.
Maga a főkő Botswanából származik.
A kis gyémántok oldalt pedig anyám ékszerkollekciójából származnak,
így biztosan ő is velünk lesz ezen az őrült utazáson.
Mit gondol, mit szólt volna az anyja Meghanhoz, mit mondott volna róla?
Nagyon jóban lettek volna.
Kétségtelenül nagyon boldog lett volna.
Fel-le ugrált volna örömében.
Mint mondtam, valószínűleg igazi barátnők lettek volna Meghannal.
- Biztosan… - Velünk van.
Biztosan velünk van, fel-alá ugrál valahol örömében.
Azt hiszem, ez egy jó happy end Harry herceg számára.
El voltak ragadtatva.
Csodálatos.
Nagyon örülök ennek az izgalmas hírnek.
Harry családja nagyon befogadó volt.
- Katherine elképesztő volt. - Csodálatos volt.
Csodálatos. És William is.
Megismertétek egymás családját?
Anyukámmal sok időt töltöttünk. Nagyon jól éreztük magunkat.
Néhányszor beszélt apámmal is. Vele még nem jött össze a találkozó.
Egy amerikai menyasszony, ráadásul kevert faji hátterű.
- Kevert vérű személy… - Őt sok tulajdonsága
relevánssá teszi a modern generáció számára.
Nem érzik úgy, hogy a kettejük házassága
az eltérő hátterek miatt valami újat fog képviselni
a királyi családban?
Tudják, mi egy fantasztikus csapat vagyunk, ezt tudjuk. És
reméljük, hogy idővel megpróbálhatunk hatást gyakorolni
azokra a dolgokra, amik fontosak a számunkra.
Nagyon izgatott vagyok emiatt, igen.
De igen. A lényeg az, hogy nem mondhattuk el a történetünket,
mert nem is voltak kíváncsiak rá.
Nem hagyják, hogy elmondjuk.
Igen.
Így következetes.
Így következetes. Igen.
Mostanáig.
Azt hiszem, ezért vagyunk itt.
Igen.
HARRY ÉS MEGHAN
Ki gondolta volna, hogy Nagy-Britanniának fekete hercegnője lesz?
Ezt el se tudtam volna elképzelni.
Ez egy olyan történet lezárása, amely annyira valószínűtlen,
hogy szinte hihetetlen.
BRIT-SZIGETEK
Nagy-Britannia modern történelemben játszott szerepe csaknem hihetetlen.
Ez az Európa partjainál lévő kis sziget a világ legnagyobb birodalmának
központja volt.
De azt a kérdést kell feltennünk, hogy „Ki fizette meg mindennek az árát?”
VILÁG
Gyakran mondják, hogy Nagy-Britannia déli területei
pont olyan brutális voltak, és valójában több afrikai rabszolgával bírtak,
mint az Amerikai Egyesült Államok déli államai.
Ez a brit dél a Karib-tenger volt.
A tengerentúlon volt, jó messze.
Nem volt szem előtt, nem volt a fejekben.
Jamaica a brit rabszolgatartás hihetetlenül jövedelmező központjává vált.
És persze ott voltak az észak-amerikai telepek is.
Dohány Virginiából és Marylandből, rizs délről.
A rabszolgaság táplálta ezt a korai brit birodalmat.
Az első brit kereskedelmi „rabszolgafuvart”
maga I. Erzsébet királynő finanszírozta.
És ezután is királyok és királynők finanszírozták,
egészen az eltörlésig.
A RABSZOLGA-KERESKEDELEM ELTÖRLÉSE
Az iskolai tanulmányaim során
a brit rabszolgatartás teljes történetéből
csak a rabszolgaság eltörléséről hallottam.
A RABSZOLGA-KERESKEDELEM ELTÖRLÉSE 1807. MÁRCIUS 25.
1807-ben Nagy-Britannia eltörölte a rabszolga-kereskedelmet,
az 1830-as években pedig felszámolta a rabszolga-birodalmát.
De még a történetnek ebből a nagyon szelektív szeletéből is
hiányzik egy kritikus elem.
Eltörölték az intézményt, de a rabszolgatartókat kárpótolták.
Méghozzá busásan.
Húszmillió font az emberi tulajdonukért.
A RABSZOLGATARTÓK ADÓFIZETŐI KÁRTÉRÍTÉSE
Ez egy újabb módja annak, hogy kitöröljék a brit rabszolgaság emlékét
Nagy-Britannia történetéből.
Isten óvja kegyes királynőnket
Éljen sokáig nemes királyunk…
Az Egyesült Királyságban felnőve én egyáltalán nem tudtam
a rabszolgaság történetéről és örökségéről.
Visszanézve úgy gondolom, hogy a hangsúly nagyrészt
a gyarmati hatalmunk ünneplésére helyezték, és arra,
hogy mennyire fontos volt Nagy-Britannia a világban.
Azt hiszem, talán az a legfurcsább, hogy csak a gyarmati korszak
legutolsó évtizedeiben
jelentek meg nagy számban a fekete és barna letelepedők Nagy-Britanniában.
A huszadik század közepén Nagy-Britannia a Karib-szigetekre ment,
hogy ott toborozzon buszvezetőket,
ápolónőket az akkor létrehozott
Nemzeti Egészségügyi Szolgálatba,
és tanárokat az akkor kibővített iskolákba.
Ezek javarészt alacsony fizetésű munkahelyek voltak.
És London városa a történelme során csak ekkor kezdett hasonlítani
egy olyan birodalom központjára,
amely főként nem fehérekből állt.
Azt hiszem, az elmúlt 50-60 évben megszületett
az akarat, hogy újragondoljuk a Nemzetközösséget,
újragondoljuk Nagy-Britanniát. Hogy újragondoljuk az intézményeit.
És én akkor gondoltam azt, hogy ez egy jelentős pillanat,
amikor Harryék eljegyezték egymást.
Ez tényleg egy olyan pillanat lehet, amikor a királyi család
lényegében felzárkózott Nagy-Britannia többi részéhez?
2017. DECEMBER 1. 5 HÓNAP AZ ESKÜVŐIG
Ma reggel Nottinghamre vetül a figyelem az Atlanti-óceán mindkét oldalán.
Tömegek várják, hogy elfoglalják a helyüket
a katona herceg és a hollywoodi színésznő meséjében.
Harry elhozta a kismadarát, úgyhogy én is elhoztam az enyémet.
Maga miért jött el?
Csak azért, hogy lássam Meghant. Ennyi.
Ez egy olyan pillanat, amit világszerte látnak majd.
Meghan Markle első királyi próbatétele.
Soha nem láttam képeket vagy videót a királyi sétáról.
Mi az egyáltalán?
A saját tapasztalataimról, amit láttam, sokat tudtam neki mesélni.
Amiről viszont nem igazán tudtam, az a stílus,
hogy hogyan kell egy nőnek öltözködnie, és ehhez hasonlók.
Nem, ott álltál az ollóval, közben öt perc volt hátra.
Igen, én meg: „Jó ez a fülbevaló?
Brit tervezésű?
A neten rendeltem. Jó lesz? Várj, rajta van a ruhán a címke. Vágd le!”
Aztán tönkremegy a cipzár, én meg…
Ő meg: „Semmi baj, egy biztosítótűvel megoldjuk.”
Az egész egyszerűen nevetséges volt.
„Kész vagy?” „Aha.” „Jó.”
Gyakorlatilag improvizáltunk.
Mindössze napokkal az eljegyzésük bejelentése után
Harry herceg és Meghan Markle első királyi sétájukon jártak.
Színésznőként Meghan már hozzászokott a vörös szőnyeghez és a tömeghez.
Ez azonban teljesen új szint.
Szia, Meghan!
Tökéletesnek tűntek. Meghan öltözete makulátlan volt. Igen.
- Csodásan nézett ki. - Igen.
Helló!
Elbűvölő volt. Bájos volt.
Meghan, szeretünk téged!
Meghan!
Mindenki annyira izgatott, elégedett és boldog volt.
Azt hiszem, az emberek ránézve azt gondolták, „Micsoda üde folt!”
- Tökéletes a királyi családba. - Persze.
- Egy amerikai. - A kevert gyerekek.
Igen, kevert gyerekek lesznek a királyi családban.
Micsoda nap Meghan Markle számára!
Nem kétséges, ki volt a legelragadóbb ma.
MEGHÓDÍTOTTA A TÖMEGET
Azt gondoltam magamban, „Ez egy álom!”
Találtam egy nőt, aki, bár nem találja ezt könnyűnek,
de képes megtenni, ráadásul úgy tűnik, simán.
2017. DECEMBER 11. HELLÓ! MEGHAN VARÁZSA
NEW YORK, 2021. NOVEMBER
Harry, tudsz DJ-zni?
- Elton. - Elton? Jó lesz.
Archie egyszerűen imádja a „Bennie and The Jets” dalt.
Ez a kedvence. Eszméletlen, ahogy egy kétéves kiabál, hogy „Bennie!
Bennie!”
Daniel már az esküvőnkön is velem volt.
Olyan sok mindenen mentünk keresztül együtt.
- Mióta is? - Tíz éve, azt hiszem.
- Majdnem tíz éve? Vagy több mint tíz éve? - Simán.
Te jó ég!
- Ez őrület! - Szerintem is.
Semmi sem változott, csak minden.
MANDANA DAYANI ELNÖK, ARCHEWELL
Igen.
Szóval ezután talán csinálhatnánk egy kis felkészülést.
Átnéznénk pár ezzel foglalkozó újságírót.
Leginkább királyi szakértőket.
Ez az enyém?
- Ezt nem is értem. - Aha.
Valaki csak úgy királyi szakértőnek hívhatja magát?
Ezt a férjemtől kell megkérdezni.
Egyszerűen így hívhatják magukat?
- Nem jelent semmit? - Nem, olyan…
Olyan, mint a királyi tudósító.
A királyi tudósító egy poszt,
mondhatni, amit az újságírók egy kiválasztott csoportjának adnak,
és az újságok őket és a sztorijaikat
hiteles királyi hírekként kezelhetik.
Amit így hoznak le az újságok, az extra hitelességgel bír.
Bárki lehet királyi szakértő.
Az egésznek az a lényege, hogy hitelességet adunk médiacikkeknek,
ők meg ezért fizetést kapnak.
És a királyi tudósítók csapata lényegében csak
a királyi család PR-részlegének kiterjesztése.
Ez egy több mint 30 éves megállapodás.
A brit bulvárlapoknak nagyon különleges a kapcsolata a királyi családdal.
Van egyfajta íratlan szerződés
a család és a sajtó között.
A médiában ezt úgy tálalják, hogy a brit adófizetők
tartják el a királyi családot.
Ezért a fizetésért cserébe pedig…
Láthatnánk a gyűrűt?
…az az elvárás, hogy a királyi család álljon a média rendelkezésére.
Vagyis egyfajta „Mi fizetünk, hogy pózoljatok.”
És úgy érzik, szolgálniuk kell az olvasóikat azzal,
hogy a család magánéletét…
…nyilvánosságra hozzák.
Nem minden kapcsolódik közvetlenül valóban megtörtént eseményekhez.
Ha rajta vagy a királyi névsoron,
elsőbbséget kapsz a sztorira, mindenhol.
A királyi névsor egy olyan rendszer,
amelyben bizonyos újságírók elsőbbséget kapnak
a család tagjait illető sztorik tekintetében.
És akármilyen agresszív is volt a korábbi tudósításuk,
így is joguk van a névsorban lenni.
Így aztán minden királyi hír a királyi névsorban lévő
az összes újság szűrőjén megy át, és ezek a Telegraphon kívül mind bulvárlapok.
Az egész ellenőrzött. Mintha…
jogunk lenne kihasználni ezt a családot.
Ez a trauma a mi történetünk, mi irányítjuk narratívát.
Kamerák vetülnek rád mindenhonnan,
minden egyes rezdülésed rögzítik.
Ha az ember nem talál ki valamilyen módszert, hogy az elméjét
megóvja ettől az ingerözöntől, akkor megbolondul.
Harry és William az első generáció,
akiket láttam felnőni ennek a szerződésnek a keretében.
Szerintem jó lenne elgondolkodni arról a tényről,
hogy itt emberek születnek bele egy szerződéses viszonyba a brit médiával.
HARRY DÜHBE GURUL
Újságírók! Egy pár lépést hátra, kérem!
Elnézést, menjenek tovább!
Emlékszem, egy rendezvényen, ahol a herceg és a hercegnő is ott volt,
az egyik fotós tréfálkozva azt mondta nekem,
„Rávenné Harryt, hogy csináljon valamit? Nem nagyon produkálja már magát.”
Úgyhogy odamentem Harryhez és Meghanhoz,
és ezt most már teljes szívemből bánom,
de azt mondtam nekik: „Néha nem bújhatunk ki a játék alól.”
És ez a játék végül is a láthatatlan szerződés.
Harrynek, Meghannak és a család többi tagjának kötelessége volt a produkció.
És ha nem adtak produkciót, kiestek a kegyekből,
és az újságírók, amikor csak bírtak,
negatívat írtak, vagy a negatívumokat emelték ki.
Képzeljék el! Ezek az emberek szörnyű dolgokat írtak rólad,
szörnyű dolgokat írtak a családodról,
és szörnyű dolgokat írtak az anyádról,
de produkálnod kell magad nekik.
Ez egy igazi gyilkos üzlet. És Meghan esetén…
nem volt határ. Teljesen szabad préda volt.
Tudtuk, hogy kapcsolatba lépnek majd azokkal, akikhez Meghan közel áll.
De nem tudtam, meddig mennek el.
Újságírók voltak a házam előtt,
követtek minket Londonban.
Nagyon megterhelő volt.
A sajtó könyörtelen volt. Elmentek a szüleim házához.
Emlékszem, egy barátom átküldött egy cikket, amiben anyámat
idézték.
MEGHAN MARKLE MEGSZÁLLOTTAN NÉZTE DIANA KIRÁLYI ESKÜVŐJÉT
Valami olyasmi, hogy Meghan Diana hercegnő megszállottja.
Teljesen kitalált, egyáltalán nem igaz dolgok.
Sokszor nem éreztem magam biztonságban.
Nem tudtam elmenni megsétáltatni a kutyáimat. Vagy csak úgy dolgozni.
Mindig volt valaki, aki várt rám,
és követett a munkába.
Üldöztek a paparazzók.
Egyszer félreálltam.
Ő meg megállt mellettem, és azt mondta,
„Csak egy sztorit szeretnék.
Tudja, sok pénzt kaphatna érte.”
Én csak ránéztem, és mondtam, hogy „A gyerekemről van szó.
Nem mondok semmit.”
A MARKLE CSALÁD ANYAI ÁGA – DÉLI NYOMOR
Meggyőződésem, hogy a brit média a családom anyai ágával
akart nagy drámát kavarni.
És hirtelen, miközben anyám ügyesen csendben maradt,
előkerült a családom másik ága, akik…
másként viselkedtek.
EXKLUZÍV – A NŐVÉRE MINDENT ELMOND
A féltestvéremet több mint egy évtizede nem láttam, akkor is csak egy napra…
…de hirtelen úgy tűnt, mindenhol ott van.
Nem tudom a középső neved, nem tudom a születésnapodat,
erre azt nyilatkozod, hogy te neveltél fel, és „Zsarnok hercegnőnek” hívsz?
Ő A KÖVETKEZŐ… ZSARNOK HERCEGNŐ
Tom gyerekei jó 17 évvel idősebbek nála.
Meghan kétéves volt, amikor elhagytuk a családot.
Nem emlékszem, hogy láttam volna őt gyerekkoromban
az apám házában, ha egyáltalán járt is ott akkor.
És úgy emlékszem,
utoljára a húszas éveim elején találkoztam vele.
Nem vesztünk össze. Nem álltunk elég közel egymáshoz ilyesmihez.
Pedig szerettem volna egy nővért!
SAMANTHA MARKLE FENNTARTJA, HOGY MEGHANNAL SZOROS KAPCSOLATBAN ÁLLTAK
2018-IG, ÉS HOGY A MÉDIA TALÁLTA KI
A NEKI TULAJDONÍTOTT IDÉZETEKET.
A nevem Ashleigh Hale. Bevándorlásjogi ügyvéd vagyok.
Meg unokahúga vagyok.
Milyen a kapcsolatuk?
Meg a családom anyai ágáról a nagynéném.
Szóval ő a biológiai anyám féltestvére.
A biológiai anyám Samantha Markle.
És mindenki egyetértett abban, én és a testvérem is,
hogy a nagyszüleink neveljenek fel minket.
Amikor megkapták a felügyeletünket, körülbelül két éves lehettem.
És végül örökbe is fogadtak minket.
Úgyhogy az apai nagyszüleim neveltek fel.
Számomra ők voltak a szüleim.
A biológiai anyámat hatéves korom óta nem láttam.
De aztán később, 2007 körül
újra kapcsolatba léptünk.
Emlékszem, hogy apám azt mondta,
„Samantha megtalálta a lányát.”
Én meg: „Ó! Ha megvan az e-mail-címe, szeretnék neki írni.”
Az elején hosszú e-maileket küldözgettünk egymásnak.
Aztán sms-eztünk, telefonálgattunk.
Egy idő után, azt hiszem, valamilyen szinten heti többször is beszéltünk.
Megkedveltük egymást.
MEGHAN MARKLE – ÍME AZ UNOKAHÚGOM
Aztán ő és én elkezdtünk… Akkoriban a Briliáns elmékben szerepeltem.
Mondtam, hogy „Menjünk el nyaralni!”
Elvitt New Orleansbe.
Sétálgattunk, remek élő zenét hallgattunk.
Túl sokat ettünk. Túl sokat ittunk.
Csak mi ketten voltunk, ezért szerintem nagyon különleges volt.
Azt hiszem, sok szerepet játszik az életemben.
Bizonyos szinten testvér is, bizonyos szinten anya.
Ő a legjobb barátom. Ennyire sokat jelent…
MEGHAN MARKLE – HOGY SZERETEM AZ ÉN @ASHLEIGH-MET!
Azt hiszem, mindketten ugyanarra vágytunk.
Akartam egy lánytestvért, és ő olyan volt, mint egy kishúg.
Ashleigh-re eléggé rászállt a média a kapcsolatunk miatt.
Én nem akartam…
Nem akartam, hogy az életét megkeserítse ez a sok dráma.
A NŐVÉRE SZERINT FELSZÍNES ÉS ÖNIMÁDÓ. NEM KIRÁLYI.
Amikor először megjelentek a hírek,
Samantha elég hamar dühös szavakkal illette Meget,
amikor velem beszélt.
Talán neheztelést akart kifejezni.
És én úgy éreztem, nem számít, mit mondok,
ugyanúgy gondolkodott, és úgy tűnt, egyre dühösebb és dühösebb lesz.
Aztán megszakítottuk a kapcsolatot.
Vannak, akikkel nem lehet szót érteni.
2017 KARÁCSONYA 5 HÓNAP AZ ESKÜVŐIG
A jövendőbeli feleséged első karácsonya lesz nálatok.
Mindannyiunknak el kell magyaráznunk bizonyos dolgokat a családunkról
annak, akihez hozzámegyünk.
Neked milyen családi hagyományokat kellett elmagyaráznod?
Ó, rengeteget. Azt hiszem, a miénknél nem is ismerek nagyobb családot.
És ráadásul minden család összetett,
de Meghannak egészen elképesztően ment.
Csatlakozik hozzánk, és végül is…
szerintem ezzel megkapta a családot.
Nagyon élénken emlékszem az első karácsonyra Sandringhamben.
Felhívtam anyámat, ő meg kérdezte, hogy hogy megy.
Mondom, „Istenem, csodálatos az egész!”
Mint egy nagy család, amit mindig is akartam.
Állandó volt a mozgás, az energia és a szórakozás.
A vacsoránál Harry nagyapja mellett ültem.
És azt gondoltam, milyen remekül ment.
Mondtam Harrynek, hogy jót csevegtünk.
„Beszéltem neki mindenféléről.”
Mire ő: „Rossz a hallása. Semmit se hallott abból, amit mondtál.”
Én meg: „Ó! Pedig azt hittem, milyen jól ment.”
Ma este újabb királyi botrány tört ki.
A királynő egyik unokatestvérének felesége, Mária Krisztina kenti hercegné,
egy úgynevezett „szerecsen” brosst viselt a királynő karácsonyi vacsoráján.
Az ékszert sokan rasszistának tartják.
A viselése pedig hamar kritikát váltott ki a közösségi oldalakon.
LÁTTÁTOK A SZERECSEN BROSST KENT HERCEGNÉJÉN?
A KENTI HERCEGNÉ SZERECSEN BROSSAL
Amikor hallottam, hogy egy eseményen, ahol Meghan jelen volt,
egy leendő családtagja egy szerecsen brosst viselt,
nem voltam különösebben meglepve,
mert a brit élet egyik velejárója,
hogy ha egy palotában, kastélyban,
vagy más hagyományőrző helyen jársz,
akkor valószínűleg rasszista képekkel fogsz találkozni.
A falfestmények, a faragványok a mennyezeten
úgy ábrázolják a rabszolgákat,
hogy az dicsőíti a rabszolgaság intézményét.
Mondhatnád, hogy „Csak egy apróság, egy bross. Biztos nem akart rosszat.”
Ha ezt felnagyíthatjuk az ezerszeresére:
„Csak egy festmény, csak egy rabszolga,
csak egy ültetvény…”
Ezek olyan csontvázak, amik a napi élet során
gyakran előbukkannak a szekrényből.
BBC NEWS – A HERCEGNÉ BOCSÁNATOT KÉRT A „RASSZISTA” BROSSÉRT
Ez a család néha a probléma, és néha a megoldás része.
És hatalmas szintű a tudattalan előítélet.
HARRY HERCEG BEISMERI TUDATTALAN ELŐÍTÉLETÉT
A tudattalan előítéletekért lényegében senki sem hibás.
De ha egyszer rámutattak benned, vagy felismerted magadban,
akkor ki kell javítanod.
Tanulás, tudatosság kérdése.
És folyamatos munkát jelent
mindenki számára, beleértve engem is.
A brit címlapíróknak csorog a nyála.
Harry herceg néhány hete náci egyenruhát vett fel
egy privát buliba, ami nagy felháborodást keltett.
Sokan megkérdőjelezik egy olyan 20 éves herceg érzékenységét,
aki hajlandó náci egyenruhában bulizni.
THE TIMES – A SZÁNALMAS HERCEG
Valószínűleg életem egyik legnagyobb hibája volt.
Annyira szégyelltem magam utána.
Helyre akartam hozni.
Leültünk beszélgetni a londoni főrabbival,
ami mély hatást gyakorolt rám.
Elmentem Berlinbe, és beszéltem egy holokauszttúlélővel.
Hagyhattam volna az egészet, és aztán elkövethettem volna ugyanazokat a hibákat.
De inkább tanultam belőle.
Harry nem sokban különbözött a fiúktól, akikkel együtt jártam iskolába.
A hihetetlen kiváltságosság visszhangkamrájában léteztek,
ami egy nagyon sajátos életet tett lehetővé a számukra.
És ha egyszer kilép az ember ebből,
rájön, hogy a világ sokkal nagyobb.
MCGUIRE LÉGITÁMASZPONT, NEW JERSEY, 2021. NOVEMBER
Figyelem, a herceg és a hercegné!
Jó napot! Hogy vannak?
Rendben, köszönöm.
- Jó napot! - Hogy van?
- Sziasztok, srácok! - Helló!
Mióta ültök itt?
Így csendben?
Helló, srácok! Helló, helló!
Aha.
Jó napot! Hogy vannak?
Nem fogom megjegyezni ezeket a neveket…
Mit akartál mondani?
Ez… Olyan, mint a gyorsrandizás.
Nagyon furcsa.
Látom, hogy a férjem
mennyire örül, hogy újra egy bázison lehet.
Azonnal visszatért a katonás tréfálkozáshoz.
Elképesztő, mennyi ideig szolgáltok. Húsz év után jön a nyugdíj, igaz?
Amint elérsz egy bizonyos pontra, nem nagyon van visszaút.
Úgy vagy vele, hogy „Ó, még 12 év? Azt már lehúzom.”
Nos, én háromra jelentkeztem.
De aztán mindig különböző lehetőségeket lengettek meg előttem,
és végül tíz évig szolgáltam.
A hadseregben eltöltött tíz év
olyan tapasztalatot adott, amit a családom más tagjai nem kaptak.
Két turnus Afganisztánban, helikopterekben egy katonai bázison,
így elég gyorsan felnő az ember.
Kétszer mentem háborúba.
Az emberek, akikkel találkoztam,
az életre szóló barátságokkal,
ők voltak a második családom.
Mert ez… így volt. De igen, így is maradtak hegek
a fantasztikus anyukám elvesztéséből… hogy finoman fogalmazzak.
Remélhetőleg büszke lenne. William egy levélben azt írta,
hogy szerinte nagyon büszke lenne.
De ez egy olyan dolog, amire nem gondolok folyamatosan,
mert a bajtársaim miatt kell aggódnom.
Tíz éve házasodtam, és azóta túl vagyunk öt költözésen…
Három gyerek tíz év alatt, és öt költözés.
Igen, szóval elfoglaltak voltunk.
Nem úgy!
Nos, úgy is. Igen, így jó.
Normális emberekkel együtt dolgozni és élni…
és én teljesen megértem, hogy az életem nem normális…
ez hat valahogy az emberre, nem igaz?
A buborékban lévő buborék, amiben felnőttem, kipukkadt.
Végső soron nagyon hálás vagyok érte.
És ez mind azelőtt volt, hogy találkoztam volna Meghannal.
Azt szoktam mondani, hogy a depresszió a családi titok, amiben mind osztozunk.
És a történetünk megosztásával mások is elmondhatják a sajátjukat,
ezért a Bulldogok nevében
én, és azok, akik segítenek a reményt hozó repülőgépek
előállításában, hadd adjam át ezt!
- Köszönöm szépen. - Köszönöm.
Ez az érme a 108-as karbantartó század adománya,
és én vagyok a század első női parancsnoka.
- A korlátok ledöntése… - Tényleg?
Sokat jelent nekem, hogy ezt átadhatom önnek,
mert ön olyan sok korlátot döntött le a világban.
És ez nagyon különleges.
Uram, ne vegye sértésnek, de ez az ő…
Bárki, aki ezzel kezdi…
Az életünk az lett, hogy „Jó, együtt fogjuk csinálni ezt a munkát”, és…
ez nagyszerű érzés volt, mert már nagyon régóta csináltam egyedül.
Ez volt a lényeg. Amit ő már csinált, és amit én már csináltam,
abból közös dolog lett ebben a gyönyörű házasságban.
EGYÜTT VÁLTOZTATUNK A DOLGOKON
2018. FEBRUÁR 28. HÁROM HÓNAP AZ ESKÜVŐIG
Üdvözlök mindenkit a Királyi Alapítvány legelső fórumán.
A közös munka elve
az alapítvány alapköve. Ez az egyetlen esély…
A Királyi Alapítvány egy jótékonysági szervezet, amelyet eredetileg
William és Harry jótékonysági törekvéseinek elindítására hoztak létre.
A Királyi Alapítvány csapatmunka,
de úgy tűnik, abba is betekintést nyerhetünk,
hogy Meghan miként szeretné a saját útját járni.
A legtöbb figyelmet Meghan Markle és a számára fontos ügyek kapták.
Meghan, mint köztudott, számodra fontos a nők és a lányok helyzetének javítása,
és az önértékelésük jobbá tétele.
Reményeid szerint hogyan folytathatod ezt a munkát a Királyi Alapítvánnyal?
A nőknek nem a hangjukat kell megtalálniuk. Van hangjuk.
Érezniük kell a hatalmat, hogy használják.
És mindenkit biztatni kell, hogy meghallják őket.
És azt hiszem, a jelenlegi légkör,
a sok kampánnyal, például a MeToo-val…
kiváló alkalmat nyújt, hogy tovább hangsúlyozzuk
a nők erősödésének fontosságát, és hogy támogassuk ezt.
Ez az első alkalom, hogy a királyi családból bárki
beszélt ezekről a kampányokról.
Kate például nem feketében ment a BAFTA-gálára,
és eddig a női szervezeteket támogató Camilla sem említette még a MeToo-t…
NE HASZNÁLD FEL A MONARCHIÁT!
Fontos megjegyezni, hogy a brit királyi család,
és az általuk támogatott ügyek
szándékosan nem vitagerjesztőek.
Meghan sokkal inkább aktivista volt.
Nem tudtam, hogy…
tabu erről beszélni.
Számomra aktuális volt ez a téma.
Nagyszerű ez a közös munka, de családként együtt dolgozni
nem szül nézeteltéréseket köztetek?
Dehogynem.
Egészséges nézeteltéréseket.
Jó, az utolsó nézeteltéréseteket hogy oldottátok meg?
Nem emlékszem… Olyan sűrűn és gyorsan jönnek!
- Megoldódott? Nem tudjuk. - Nem.
Nem tudjátok?
Jól színészkedtetek, ha nem.
A királyi család ifjai először szerepeltek négyesben ma reggel.
Láthattuk a brit monarchia jövőjét.
Íme a nő, aki a leghagyományosabb brit intézményt a feje tetejére állítja.
Meghan Markle nem brit, már volt házas,
vegyes faji hátterű, és nem zárkózik el a politikától.
Ennek most véget kell vetnie, legalábbis a nyilvánosság előtt.
HAGYOMÁNNYAL SZAKÍTÓ KIRÁLYI ESKÜVŐ
Amikor csatlakoztam a családhoz, tudtam, hogy protokoll szerint történnek a dolgok.
Emlékszel arra a régi filmre, a Neveletlen hercegnőre Anne Hathaway-jel?
Én?
Egy… egy hercegnő? Az nem lehet!
Megtanítalak hercegnő módjára járni, beszélni, ülni, állni, enni és öltözködni.
Nincs erről oktatás, ahol valaki megmondja: „Így ülj!
Így tedd keresztbe a lábad! Így használd a villát! Ezt ne!
Most pukedlizz! Ilyen kalapot vegyél fel!”
Nincs ilyen.
Pár twitterező szerint kicsit úgy nézett ki, mint a „boldog kaka” emoji.
NEM LESZ EGYIK NAPRÓL A MÁSIKRA HERCEGNŐ
Úgyhogy sok tanulnivalóm volt.
Többek között a himnusz is.
Hogyan tanultad meg?
Meggugliztam.
BRIT NEMZETI HIMNUSZ
Lányok, ez az utolsó napotok a Zermat lányiskolában.
Az utolsó és legfontosabb lecke jön.
Meggugliztam, aztán csak ültem ott, és gyakoroltam, gyakoroltam.
- Megszegte a királyi protokollt a… - …ő és Harry még nem házasok.
Aztán mindennek tetejébe a sajtó egy csomó kitalált protokollal jött.
AUTOGRAMOT ADOTT. KIRÁLYI HAJPROTOKOLL.
Igazi tűzkeresztség volt.
Meghan! Szeretünk, Meghan!
Integess nekünk!
Meghan!
Meg kell kérdeznem, megtanították az integetést?
Nincs ilyen. Csak látod, és aztán „Jó, akkor valahogy így…”
Nem is tudom. Gondolom, nem akarsz
amerikai módra integetni. Hogy „Hé!”
Minden egyszerűen…
kisebb.
- Hahó? - Hahó!
- Szia! - Szia, hogy vagy?
- Gyere be! - Levegyük a cipőt?
Á, szerintem nem kell. Nem kell. Hogy vagy?
- Jól. És te? - Jó ég! Ezt nézd meg!
Te is. Gyere be!
Hűha! Ezt nézd meg!
Tényleg végigmentünk a ruhákon.
- Igen? Oké. - Végig.
- Nem szoros a dereka? - Egyáltalán nem. Nagyszerű.
Gyönyörű.
Ebbe bele kell lépni?
Volt már, hogy négy ember segített öltözni?
Nem! Soha!
A biztosítótűk.
Mondjátok, hogy veszitek ezt!
Most már három ember van a ruhád alatt.
Röhejes ez az egész.
Van elég fény?
- Ezt hívják költői kérdésnek. - Van zseblámpád?
- Jó? - Igen.
Csodás a színe.
SZABADSÁG GÁLA INTREPID MÚZEUM, NEW YORK
Az Egyesült Királyságban töltött idő alatt
ritkán volt rajtam színes ruha.
Ez megfontolt dolog volt. Ha jól tudom,
akkor nem is viselhetsz ugyanolyan színt, mint Őfelsége
egy csoportos rendezvényen.
De nem szabad megegyező színt viselni
a család egyik rangosabb tagjával sem.
Ezért arra gondoltam, melyik szín nem lesz biztosan egyikükön sem?
Világosbarna? Bézs? Fehér?
Ezért volt a sok tompa árnyalat, ugyanakkor segített az elvegyülésben is.
Próbáltam nem feltűnő lenni.
Tehát semmiképp sem igaz, hogy a családhoz csatlakozva
nem próbáltam mindent megtenni, hogy beilleszkedjek.
Nem akartam kellemetlenséget a családnak.
SAMANTHA MARKLE – A MARKLE CSALÁD MÁR NAGYON VÁRJA AZ ESKÜVŐI MEGHÍVÓKAT.
A menyasszony családjából néhányan még nem tudják, kapnak-e esküvői meghívót,
köztük Meghan féltestvére, Samantha Markle sem,
aki már sokszor címlapra került az esküvő előtti időszakban.
A féltestvér továbbá egy leleplező, kritizáló könyvet is ír,
amiről a Kensington-palota nem nyilatkozik.
De mi tudósítani fogunk, amikor először találkozik
Harryvel és a királyi családdal…
Mindennapos szélmalomharc volt.
„Várj, itt egy újabb. Várj, állj!
Itt egy újabb sztori.” Állandóan.
Embereket húztak elő mindenhonnan,
és a lehető legszaftosabb történeteket találták ki.
SOROZATGYILKOS ROKONA
PORNÓSZTÁR EX KOKAIN
És aztán ijesztővé kezdett válni a dolog.
A rendőrség szerint egy fehér poros levelet küldtek Meghan Markle-nek…
A csomagban, mint azóta megtudtuk, valamilyen fehér anyag volt, ami…
…Markle-t rengeteget zaklatják és szidják
az országos lapokban…
Ez azok után a terrortámadások után volt, ugye?
Szóval nagy volt az aggodalom.
Annyira ijesztő volt, mesterlövészek felbérléséről volt szó…
Egy nyilvános esemény volt.
LELŐHETIK AZ ESKÜVŐT MEGZAVARÓKAT
LELŐHETIK
És míg ezek történtek…
én csak begubóztam.
A Meggel való kommunikációnk… egyre ritkább lett.
Az volt a benyomásom, hogy a kapcsolatait
bizonyos szinten kontrollálták.
KENSINGTON-PALOTA
Minden hercegnek és hercegnőnek van egy kommunikációs csapata.
Ez a királyi családnál olyan, mint egy sajtóiroda,
vagy mint egy politikusnál, egy cégnél vagy egy hírességnél a sajtószóvivő.
Van kommunikációs csapat a Buckingham-palotában,
a Clarence-házban és a Kensington-palotában is.
Mindegyik első sorban a saját főnökének felel.
A kommunikációs csapatok révén a királyi család
egy lépéssel távolabb lehet a médiával való foglalkozástól.
Összességében összehangolt narratívára törekednek.
Akkoriban a kommunikációs csapatunk közös volt a bátyáméval.
Úgyhogy összesen egyetlen ember foglalkozott csak velünk.
Ez tényleg óriási feladat volt.
Nem hiszem, hogy bárki megértheti,
mivel nézett szembe ez a nagyon kicsi kommunikációs csapat.
Nem nagyon értették a dolgokat. És én megértem.
Hogyan magyarázzam meg, hogy ezt a féltestvért ne hívjuk meg az esküvőre,
a féltestvér lányát viszont igen?
Úgyhogy Ashleigh esetén
azt tanácsolták, hogy ne jöjjön el az esküvőnkre.
A kocsiban voltam Harryvel, kihangosítottam, és átbeszéltük vele,
hogy milyen tanácsot kaptunk, és miért jutottak erre, és…
Fájdalmas volt.
Azt hiszem, azt mondtam, fáj valamilyen szinten, de…
megértettem a dolog okát.
Tudni, hogy a biológiai anyám miatt
a kapcsolat, ami annyira fontos volt nekem,
ilyen fordulatot vett…
Úgy éreztem, hogy miatta elvették tőlem…
és ez nehéz volt.
Az óceán túloldalán a palota
új részleteket közölt az esküvőről…
Ebben az esküvő előtti időszakban…
az ország hihetetlen izgalmat érzett.
Csodálatos. Meghan más, igazi 21. századi.
Erre van most szükségünk.
Igen, haver, jó érzés, boldog vagyok.
Jó dolog az esküvő.
Én nagyon meglepődtem, hogy ilyen csajt tudott szerezni.
Nyilvánvalóan nagyon szerelmesek voltak.
És szerintem ez kisugárzott.
Mindenki boldog.
Szép.
Én a barátom szemszögéből nézem, nem egy hercegnőéből.
Ők egy nagyon összetartó pár.
Nagyon támaszkodnak egymásra, és ők egymás
legeslegjobb barátai.
ESKÜVŐI MEGHÍVÓ
Rendkívül izgatott voltam.
2018. MÁJUS 19., SZOMBAT, 7:30 FROGMORE HOUSE, WINDSOR HOME PARK
Ez egy nagy nap Meghan Markle számára.
Percekkel ezelőtt a királyi család megérkezett
a London központjában lévő Westminster apátságba, ahol történelmi…
A sok színes zászlót az ünnepséghez csatlakozó nemzetközösségi országok
fiatal állampolgárai vitték.
Továbbra is nagy öröm és megtiszteltetés a Nemzetközösség államfőjeként szolgálni.
1949-ben itt, a Buckingham-palotában
találkozott apám a kormányfőkkel,
amikor aláírták a Londoni Nyilatkozatot,
amely létrehozta a ma ismert Nemzetközösséget.
Isten óvja a királyt!
Amikor megnézzük a gyarmatból függetlenné válást ezekben az országokban,
egyértelmű, hogy Nagy-Britannia stratégiai megfontolásból lépett.
A BRIT BIRODALOM
A britek számító módon úgy adták meg ezeknek az országoknak a függetlenséget,
hogy közben megvédjék kereskedelmi és kapitalista érdekeiket.
Ezért hozták létre ezt a kiváltságos klubot a korábbi gyarmatokból,
a Nemzetközösséget.
Accrában, az Aranypart fővárosában az izgalom elérte első tetőpontját
a királyi látogatás miatti előkészületek közepette.
A brit monarchia abban különbözik a többi nyugat-európai monarchiától,
hogy egy nemzetközi monarchia,
amelynek királynője több mint egy tucat más ország államfője a világban.
A 21. születésnapomon
csaknem 10 000 kilométerre vagyok az országtól, ahol születtem.
De semmiképpen sem vagyok ilyen messze az otthonomtól.
Ebben az országban a monarchia melletti érvelés középpontjában
a Nemzetközösség áll.
A királynő az élete céljává tette, hogy harcoljon ezért az intézményért.
Ez közismert.
Mélyen tisztelik, amiért egyben tartotta ezt az intézményt.
Ezennel kijelentem mindenki előtt, hogy az egész életemet,
legyen az hosszú vagy rövid,
a nagy, birodalmi családunk szolgálatának fogom szentelni,
ahová mindannyian tartozunk.
Ha mindannyian rendíthetetlen hittel kitartunk egymás mellett,
akkor a Nemzetközösség stabilitást és folytonosságot fog nyújtani
a jövő nemzedékei számára.
A Nemzetközösséget még mindig
közös értékekkel bíró barátok klubjának írják le.
Én ezt a megfogalmazást aggályosnak tartom.
Én a Nemzetközösséget néha „Birodalom 2.0”-nak hívom,
mert végül is az.
Semmit sem változott, csak jobb a reklámja.
Ha megnézzük a nemzetközösségi feketéket,
a körülményeik csaknem ugyanolyan rosszak, mint 50 vagy 100 évvel ezelőtt.
És ennek a szegénységnek az oka a vagyonuk máshová történő kivitele.
Azok a britek, akik elvitték ezt a vagyont, azóta is generációkon át
vagyonosak. És azok, akiktől elvették, továbbra is generációkon át szegények.
Ez egy nagyon egyértelmű gazdasági kapcsolat.
Ennek ellenére a jelenlegi brit narratíva az, hogy ez már egy régi történet,
nincs értelme ezen töprengeni.
Ez hihetetlenül fájdalmas sok millió brit embernek,
akiknek más van az emlékezetükben, a személyes hátterükben.
De itt volt egy nő, aki úgy nézett ki, mint a legtöbb ember a Nemzetközösségben.
Meghan képviselt valamit.
Felébredt a remény,
hogy „Na, talán végre sor kerülhet ezekre a nehéz beszélgetésekre,
amiket már annyiszor söpörtek félre.”
2018. ÁPRILIS 23. 26 NAP AZ ESKÜVŐIG
Harry herceg és Meghan Markle egy kis rendezvényen vesznek részt
a 25 évvel ezelőtt megölt Stephen Lawrence emlékére.
Egy 18 éves fiút halálra késeltek,
miközben a buszra várt London délkeleti részén.
Nem messze innen, őt és barátját egy hatfős banda közelítette meg…
…leszúrta egy csapat fehér egy indokolatlan rasszista támadásban…
A tragédia kettős volt.
Egyrészt megölték Stephen Lawrence-t, majd a jogrendszer
és a rendőrség képtelen volt igazságot szolgáltatni.
Senkit nem ítéltek el Stephen megöléséért.
Már két éve nagy a feszültség ezen a környéken a rasszista támadások miatt.
Meg vagyok döbbenve. Nem számítottam rá, hogy újra megtörténik.
Mennyit ér? Mennyit ér egy fekete élete?
Zűrzavar Stephen Lawrence-ügy meghallgatásánál. Az öt gyanúsított…
Verekedés tört ki a Stephen Lawrence-per előtti téren ma délután,
amikor az öt fiatal fehér férfira rontott a feldühödött tömeg.
Egy olyan égbekiáltó, megdöbbentő, felkavaró eset volt,
hogy lehetetlen lett figyelmen kívül hagyni.
És egyértelművé tette, hogy a feketék panaszait,
észrevételeit és tapasztalatait nem lehet letagadni.
Ezt az emlékművet az a szörnyű tény árnyékolja be,
hogy Stephen gyilkosai közül csak ketten kaptak büntetést.
Szerintem jelentős volt, hogy Meghan és Harry meglátogatták ezt az emlékművet,
mert közvetlen kísérletet jelentett arra, hogy kifejeződjön a fájdalom,
amit sokan éreznek Stephen Lawrence meggyilkolása miatt.
Negyedszázaddal később
csak elképzelni tudjuk, milyen ember lett volna Stephenből.
És ezt nagyon szívesen vette sok fekete közösség Nagy-Britanniában.
Harry herceget mindig úgy láttam,
mint egy újabb kicsit rasszista királyi családtagot,
aki nagyon tudatlan…
De aztán figyeltem őt ezen az úton, és láttam, hogy tényleg elsajátította,
ami egy ilyen ember esetén szükséges,
hogy antirasszistává váljon.
2018. MÁJUS 7. 12 NAP AZ ESKÜVŐIG
Itt Windsorban az izgalom… egyre nő.
Itt az utolsó 12 nap.
Nem hiszem el, hogy ilyen közel van!
Százezer ember próbál majd elférni ezeken a járdákon szombaton…
Meghan történelmet fog írni május 19-én.
És nagyon büszkék vagyunk rá.
Őrületes lesz?
Igen, mindenképpen!
Meghan Markle május 19-e reggeli útja a kápolnához
nem szokványosan fog indulni,
mert az anyja lesz az, aki a kocsiban vele lesz,
amikor áthajtanak a várhoz vezető hosszú sétányon.
Meghan az apjával a Szent György-kápolna nyugati lépcsőjénél találkozik majd,
mielőtt az oltárhoz mennek.
Meghan apja az esküvő előtti héten repül ide,
és akkor fog először találkozni a lánya leendő férjével.
KIRÁLY ÉS KIRÁLYNŐ AJÁNDÉKBOLT
Nagy volt az izgalom az esküvő előtt,
ugyanakkor neki mindenki mással is meg kellett küzdenie.
A BULVÁRLAPOK BÉRÍRÓJA MESÉL A KÉTES MEGHAN-SZENZÁCIÓ-VADÁSZATRÓL
A SUN BELEHÚZOTT EGY HALOM PLETYKÁS,
Elképesztő, mire képesek az emberek, ha hatalmas összeget ajánlanak nekik.
HITELTELEN „EXKLUZÍVVAL” A KÖVETKEZŐ HÉTEN
Ötvenezer, százezer, hogy fényképeket adjanak át,
hogy kitaláljanak egy történetet…
SIMON REX VISSZAUTASÍTOTTA A BULVÁRLAPOK AJÁNLATÁT, HOGY AZT MONDJA, LEFEKÜDTEK
És hála istennek a legtöbben nemet mondtak.
Az esküvőnk előtti héten felhívott a közös kommunikációs titkárunk.
Azt mondta, holnap fog megjelenni a sztori,
hogy az apám képeken pózolt, és pénzt fogadott el a sajtótól.
Én meg: „Miféle képeken?”
MEGHAN APJA AZ ESKÜVŐRE AKAR LEFOGYNI?!
Viszonylag ártalmatlanok voltak.
Volt egy, amin egy könyvet nézett,
ami az Egyesült Királyságról szól.
Emlékszem, naivan bementem az irodába,
és mondtam, hogy „Hát nem édes?”
Komolyan elkapott ez az
esküvős, pozitív hangulat.
De aztán egy kolléga elég gyorsan helyretett,
amikor azt mondta, „Ez egy beállított fotó.”
MEGHAN ÉS HARRY TÖKÉLETES ELJEGYZÉSI PORTRÉJA
Ekkor hallottam erről először.
És emlékszem, Jason azt mondta, fel kell hívnom, hogy megtudjam,
igaz-e, vagy sem, mert ez sok kárt okozhat.
Harryvel együtt felhívtam az apámat.
Azt mondtam: „Állítólag pénzt fogadsz el bulvárlapoktól, hogy fotókon pózolj.
Igaz ez?” Azt mondta, „Nem.”
És még akkor mondtam neki, hogy „Nézd, ez a sztori… Nem lehet leállítani,
holnap fog megjelenni,
úgyhogy küldenénk valakit most rögtön a házadhoz, hogy kihozzunk onnan,
mert ha így lesz, a házad körül zsongani fog a média. Kiviszünk onnan.”
Azt mondtam, „Majd egy nappal korábban jöhetsz, elhozunk Mexikóból.”
De ő azt mondta, „Nem. Van pár elintéznivalóm.”
És ez gyanús volt nekem.
Azt mondtam, „Ennek semmi értelme.”
És amikor letettük,
ránéztem Harryre,
és azt mondtam, „Nem tudom, miért… de nem hiszek neki.”
Ma reggel Meghan Markle apja körül forognak a hírek.
2018. MÁJUS 14. 5 NAP AZ ESKÜVŐIG
Mr. Markle állítólag fényképeken pózolt a paparazzóknak,
és állítólag 100 000 dollárt kapott ezért.
Ezen csámcsognak a bulvárlapok. Megőrültek
ma reggel ettől a sztoritól.
Mindenki lázasan készült magára az esküvőre.
És aztán hirtelen berobbant ez.
Teljesen megdöbbentem,
hogy Tom hajlandó részt venni ebben a cirkuszban.
Tombol a fotóbotrány…
Szomorú voltam, hogy a média ezzel foglalkozik.
Mit szól hozzá, hogy a volt férje
állítólag fotókon pózolt a paparazzóknak?
És hogy kihasználja…
Ráadásul szülőként. Ez nem… Nem. Ilyet nem csinálhat az ember.
Ez nem szülőhöz méltó.
Azonnal elkezdték paparazzók és újságírók követni egész nap.
Azon a héten volt, hogy nem vette fel, hiába hívtam.
Helyette a TMZ-vel beszélt.
Most publikáltunk egy hatalmas sztorit a honlapunkon.
Úgy volt, hogy Meghan Markle-t az apja kíséri az oltárhoz.
De megtudtuk az apjától, hogy nemcsak ezt nem teszi meg,
hanem nem is vesz részt az esküvőn!
És azt, hogy nem jön az esküvőnkre…
egy bulvárlapon keresztül tudtam meg.
2018. MÁJUS 15. 4 NAP AZ ESKÜVŐIG
Meghan édesapja, a 73 éves Thomas Markle
állítólag szívrohamot kapott,
miután az elmúlt napokban botrány robbant ki
a megrendezett paparazzofotókról, amelyek futótűzként terjedtek.
Aztán hirtelen azt mondták, hogy kórházban van.
Én meg: „Mi folyik itt? Kérlek, vedd fel a telefont!
Nem vagyunk dühösek, csak kérlek, vedd fel a telefont!”
THOMAS: MEGINT A KÓRHÁZBAN VAGYOK. ANGIOGRAM.
MEGHAN: EGÉSZ HÉTVÉGÉN KERESTELEK. MELYIK KÓRHÁZBAN VAGY?
Azt mondta, hat nappal korábban szívrohamot kapott.
- Tudnunk kell, mi folyik itt. - Hívtam, hívtam, hívtam.
Nem azt mondja, hogy nem akar ott lenni.
- Nem, értem. - Ott akar lenni…
És az egész világ figyeli ezt a drámát.
- Olyan rosszul érezte magát… - Szabadítsd ki Thomas Markle-t!
Szabadítsd ki Thomas Markle-t! Tommy Mars, bébi.
- Markle úr nem akarta ezt. - Nem akart figyelmet.
Még a médiába kerülés után is hívogattam.
Mert tudnunk kellett, mi folyik itt. Nem értettem.
„Jól vagy? Melyik kórházban vagy?” Mind így voltunk.
Csak próbáltuk megérteni, mi folyik itt.
Hogy lehet, hogy nincs ott az apuka az esküvőn?
SAJNÁLJA, HOGY MEGBÁNTOTTA
2018. MÁJUS 17. 2 NAP AZ ESKÜVŐIG
PERBEN NYILVÁNOSSÁGRA HOZOTT DOKUMENTUM. 2018. MÁJUS 17.
M: NEM VAGYUNK DÜHÖSEK, DE BESZÉLNÜNK KELL. M ÉS H
Végül valaki visszaírt a telefonjáról.
NEM AKARTALAK MEGBÁNTANI, MEGHAN. NEM TUDOK
A HÍVÁSAIDRÓL. SAJNÁLOM, HA GONDOT OKOZOTT A SZÍVROHAMOM.
Nagyon furcsa volt. Minden ember másképp ír, ugye?
Például az apám sok emojit használt,
sok kihagyást, pont-pont-pontot, meg ilyesmiket…
De ez pont az ellenkezője volt.
És Meghannak hívott.
Mondtam, hogy ő nem hívott Meghannak egyszer az életben sem.
Meg. Minden barátom Megnek hív, és a szüleim is Megnek hívnak.
Mondtam, hogy „Ez nem az apám.”
BÁR MEGHALTAM VOLNA, AKKOR JÁTSZHATNÁTOK A SZOMORÚT.
Úgyhogy tudtuk, hogy a telefonját kompromittálták.
M: TOM, ITT HARRY, KÉRLEK VEDD FEL!
TUDNOM KELL, HOGY TÉNYLEG TE VAGY-E,
MERT EGYÁLTALÁN NEM ÚGY HANGZIK.
Azt írtuk: „Vedd fel a telefont! Tudnunk kell, hogy te vagy az.”
De nem beszéltünk.
Persze, hihetetlenül szomorú, ami történt. Előtte volt egy apja,
de most már nincs.
És ez az én hibám.
Mert ha Meg nem lenne velem,
az apja még mindig az apja lenne.
Jó, nagyszerű.
- Szia, apa! Megkaptam az angol díjat. - Tudom.
Jól van. Oké. Látszom? Nem is tudom.
Mindegy. Később találkozunk. Szia! Hol az a kis gomb?
Hűha! Ki kell zoomolnom.
Csak nyomd meg azt a gombot hátul!
2018. MÁJUS 18. 1 NAP AZ ESKÜVŐIG
Körülbelül 24 órára vagyunk a királyi esküvőtől, és izgatottan…
Várhatóan több mint kétmilliárd ember nézi majd világszerte a TV-ben az esküvőt.
Hatalmas az izgalom.
Ez a királyi esküvő sok tekintetben egyedülálló.
A nagy esemény alig 24 óra múlva kezdődik!
A feliratot fordította: Gömöri János